Man vas oor vriendin se liggaam onder bed | Maroela Media
'n Klerksdorpse man is agter tralies nadat die liggaam van sy vriendin, toegedraai in 'n laken en 'n kombers, vroeër in sy huis in Jouberton aangetref is.
Tsholofele Olifant (30) is vermoedelik verlede Saterdag al doodgesteek.
Die 33-jarige verdagte, Olifant se kêrel, het haar glo verlede naweek eers met 'n ketting aangerand. Hy het daarna sy suster, wat probeer ingryp het, verwilder, sê kapt. Aafje Botma, polisiewoordvoerder in Noordwes.
Die vrou is Maandag terug na die huis, waar haar broer aan haar gesê het Olifant is Vryburg toe. "Ten spyte van 'n onwelriekende reuk, is die vrou daar weg. Sy het Woensdag weer na haar broer se huis teruggekeer en hoewel hy nie daar was nie, kon sy die huis binnegaan."
Die slegte reuk het steeds in die lug gehang en die vrou het Olifant se lewelose liggaam onder die bed aangetref. Sy het daarna die polisie ontbied.
Die verdagte is Donderdag aangekeer en sal na verwagting Maandag op aanklag van moord in die Klerksdorp-landdroshof verskyn.
Lt.genl. Sello Kwena, provinsiale polisiehoof, het speurders geloof wat onophoudelik gewerk het om Olifant se vermeende moordenaar aan te keer.
Die motief vir die moord is in hierdie stadium onduidelik.
Wat gaan aan in hierdie land?
En geen krediet aan die suster of, "die vrou" wie 'n dapper rol in hierdie hele sage gespeel het nie.
Daar is geen moraliteit, etiek, eerlikheid en menswaardigheid oor in dié land nie. Dit is nou elkeen vir homself. Dog eat dog.
Sy wou duidelik nie toegee aan sy eise nie.Los hom dat die gemeenskap met hom afreken.
Het die ou nou gedink die vrou se lyk kon vir ewig onder die bed le? Nog een wat lewenslank tronk toe sal gaan en belastingbetalers sal betaal!